בס"ד

**מכרז מספר:**  05/2022

**סוג מכרז:** חיצוני

**תאור המשרה:** בלנית

(בעדיפות לשכונות: ארמון הנציב, הר חומה, רמות, נווה יעקב, פסגת זאב, קריית- מנחם, קריית יובל.)

**חלקיות:** מילויי מקום

**סוג העסקה:** שעתי

**שעות עבודה:** 3-4 שעות בשעות הערב

**תאור התפקיד:**

מתן שירות לנשים הבאות לטבול, לפי ההלכה, באופן מזמין, נגיש, איכותי ובשירותיות גבוהה. הבלנית מהווה דמות מקשרת בין הטובלות למסורת הטהרה בישראל.

**המטלות הנדרשות בתפקיד:**

* פתיחת המקווה וסגירתו בהתאם לשעות הפתיחה על פי נהלי המועצה הדתית.
* מתן שירות לנשים הבאות לטבול לפי ההלכה, לרבות זמינות מלאה לטובלות ומענה לשאלותיהן במאור פנים.
* ביצוע בדיקות חיטוי למקווה בהתאם להנחיות משרד הבריאות ולבלנית האחראית במקווה.
* אחראית על ריקון בור הטבילה ועל איכות המים, בהתאם להנחיות מנהל המקוואות ועל פי נהלי תחזוקת המקוואות.
* אחראית להודיע על תקלות במקווה לגורם האחראי על תחזוקת המקוואות.
* אחראית על הניהול השוטף, הטיפול במלאי, וכן על מתן התראה מבעוד מועד על מחסור או צפי למחסור במלאי, לרבות: סבון רחצה, שמפו, בדי בדיקה, חומרי ניקוי, מגבות, סולר / גז בהתאם לנוהל.
* לוודא שאגרת הטבילה שולמה על ידי הטובלת.
* לוודא תשלום עבור ערכת רחצה ושאר שירותים נלווים המוצעים לטובלות.
* מתן אישור טבילה לכלות.
* תיאום זמני טבילה בהתאם לצורך ולתקופה.
* הבלנית תהיה בקיאה בהלכות הטהרה על פי ההלכה הפסוקה, ובעלת תעודת בלנית.
* הבלנית תפעל בהתאם לנהלים ולכללי ההלכה כפי שיקבעו על ידי הרבנות הראשית לישראל, בהתאם לנהלי המשרד לשירותי דת, והכל על פי הכרעת רב העיר.
* בלנית תהיה כפופה לבלנית האחראית במקווה, למנהלת מחלקת הבלניות ואגף המקוואות במועצה הדתית.
* התפקיד כרוך בעבודה בשעות לא מקובלות, כגון: בשעות הלילה המאוחרות, בערבי שבת וחג, וימי חול המועד.

**תנאי סף:**

רשאיות להשתתף במכרז זה ולהציע הצעות אך ורק העונות על כל דרישות המכרז, אשר מתקיימים לגביהן במצטבר התנאים המפורטים כדלהלן:

1. המועמדת בוגרת קורס בלניות (ממוסד מוכר עפ"י חוזר מנכ"ל ע"ח/2).

**יתרונות:**

1. בעלת ניסיון, וותק בעבודה כבלנית.
2. למועמדת מכתב המלצה מרב מקומי / רב שכונה / דיין בבית הדין הרבני כי הינה מוכרת לו כראויה לשמש כבלנית.
3. המועמדת תושבת העיר ירושלים.
4. למועמדת גמישות ויכולת לעבוד בשעות הערב, יכולת ונכונות להגיע למקווה בהתראה קצרה, לרבות בשעות הערב המאוחרות
5. למועמדת הכשרה בנושאים הבאים: טהרת המשפחה, הלכות מקוואות, ייעוץ זוגי, גישור, הנחיית קבוצות, התמודדות עם שחיקה.
6. בוגרת קורס עזרה ראשונה.
7. יחסי אנוש מעולים
8. יכולת ניהול מוכחת
9. ניסיון באחד מתחומי הניהול, ההדרכה, משאבי אנוש, כח אדם וכיוצ"ב.

**תכונות נדרשות:**

אדיבות, סובלנות, סדר וארגון, אוריינטציה שירותית, יצירתיות, מיומנויות תקשורת בין אישית טובות, עמידה בתנאי לחץ.

**הגבלות וניגוד עניינים**

1. המועמדת לתפקיד זה לא תוכל לעבוד ו/או לשמש בתחום עיסוק זה, בגוף פרטי ו/או מטעם גוף פרטי ו/או כגוף פרטי ו/או לייעץ לגוף פרטי, בין בשכר בין שלא בשכר או בהתנדבות.
2. למועמדת אין קרוב משפחה המועסק על ידי המועצה הדתית ירושלים או שהמועמדת עומדת בתנאי העסקת קרובי משפחה בהתאם לחוזר מנכ"ל המשרד לשירותי דת ע"ג/2.

**הגשת מועמדות:**

1. את מסמכי המכרז ניתן לקבל:
   1. באגף המקוואות במועצה הדתית ירושלים, אצל הגב' בת שבע הכט, בדוא"ל [batsheva@rabanut.org.il](mailto:batsheva@rabanut.org.il) ו/או אצל הגב' קלרה שדמי, בדוא"ל [klara@rabanut.org.il](mailto:klara@rabanut.org.il) או בפניה לפקס: 02-6214895
   2. במחלקת המנגנון במועצה הדתית ירושלים, אצל הגב' קנדי אורי בדוא"ל [manganon@rabanut.org.il](mailto:manganon@rabanut.org.il)
   3. באתר האינטרנט של "המועצה הדתית ירושלים" <http://rabanut.org.il>
2. לטופסי הגשת המועמדות יש לצרף תעודות, אישורים והמלצות המעידים שהמועמדת עומדת בתנאי הסף ודרישות התפקיד.
3. את הטפסים להגשת המועמדות יש להפקיד ידנית בתיבת המכרזים המצויה במשרדי המועצה הדתית ירושלים, רח' החבצלת 12 ירושלים, במעטפה סגורה נושאת ציון **"מכרז לאיוש משרת בלנית – מכרז מאגר מס' 05/2022".** בהתאם לתנאי המכרז, או דרך אתר המועצה הדתית הרשום לעיל.
4. המועד האחרון להגשת מועמדות ומסמכי המכרז: י"ט אלול תשפ"ב (15 ספטמבר 2022) שעה 12:00, מועמדות שלא תוגש כפי הרשום בסעיף 3 לעיל במועד האמור לא תתקבל ולא תובא לדיון.
5. לאחר פתיחת תיבת המכרזים, המועצה הדתית תהיה רשאית לפנות למועמדים שהגישו מועמדות לצורך השלמת פרטים וקבלת הבהרות נוספות.
6. לאחר פתיחת תיבת המכרזים, בדיקות תנאי סף והשלמת מסמכים, יועברו ההצעות למנהל אגף המקוואות ולמנהלת מחלקת בלניות לקבלת המלצותיהם והערכתם ביחס למועמדים שהגישו מועמדותם.
7. הנהלת המועצה הדתית תבחר את המועמדים שיראו לה כמתאימים ביותר לתפקיד.
8. המועמדים שיבחרו ישמשו בתפקיד לתקופת נסיון של 12 חודשים ולאחריהם ישובצו בתקן שיתפנה.

**הערות:**

1. המועמדות שתמצאנה כשירות ומתאימות לתפקיד תדורגנה לפי סדר עדיפות ותתקבלנה לעבודה בהתאם למספר המשרות הפנויות, באופן זמני או קבוע.
2. הנהלת המועצה הדתית אינה מתחייבת לקבל לעבודה את כל המועמדות שתמצאנה כשירות אלא בהתאמה למספר המשרות הפנויות כאמור.

בברכה,

הרב נתן נתנזון

יו"ר המועצה הדתית ירושלים